REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/19-01/24

URBROJ:251-287-19-01-1

Zagreb, 31. siječnja 2019.

**Z A P I S N I K**

s 24. sjednice Školskog odbora Industrijske strojarske škole, održane dana 31.siječnja 2019. godine u 9,00 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Snježana Barbarić

3. Ilija Krstanović

4. Ana Vereš

5. Jadranko Kezerić

6. Petar Bezjak

Odsutan: Božo Čužić

Ostali prisutni:

1. Nenad Pavlinić ravnatelj

2. Vesna Soldo tajnica Škole

3 Biserka Begović voditeljica računovodstva

Sjednicu vodi Ivica Štefanac predsjednik Školskog odbora

Zapisnik vodi Vesna Soldo tajnica Škole

Ivica Štefanac predsjednik Školskog odbora, otvara sjednicu i konstatira da je na sjednici od sedam nazočno šest članova i da postoji potrebna većina za rad i odlučivanje. Dnevni red iz poziva za sjednicu sa dopunom stavlja na glasovanje i konstatira da je jednoglasno prihvaćen

**D n e v n i r e d:**

1. Verifikacija zapisnika sa 23. sjednice Školskog odbora

2. Godišnje financijsko izvješće za razdoblje 01.01. 2018. do 31.12.2018.

3. Razmatranje izvješća Povjerenstva za zakup i donošenje odluke o izboru natjecatelja

4. Prijedlog Pravilnika o načinu i postupku zapošljavanja u Industrijskoj strojarskoj školi

5. Razno

**AD.1.**

Ivica Štefanac: Stavljam na glasovanje zapisnik sa 23. sjednice Školskog odbora, konstatiram da je jednoglasno prihvaćen

**AD.2.**

Biserka Begović: Obrazložila Godišnje financijsko izvješće za razdoblje od 01.01.2018. do 31. 12. 2018.

Ivica Štefanac: Stavljam na glasovanje Godišnje financijsko izvješće, konstatiram da Školski odbor jednoglasno donio

**ODLUKU**

**o prihvaćanju Godišnjeg financijskog izvješća za razdoblje od 01.01. 2018. do 31. 12. 2018.**

tekst Odluke se prilaže zapisniku.

Biserka Begović: Pročitala Prijedlog odluke o raspodjeli rezultata poslovanja na temelju godišnjih financijskih izvještaja za 2018. godinu.

Ivica Štefanac: Stavljam na glasovanje predloženu Odluku , konstatiram da je Školski odbor jednoglasno donio

**ODLUKU**

**o raspodjeli rezultata poslovanja na temelju godišnjih financijskih izvještaja za 2018. godinu**

tekst Odluke se prilaže zapisniku.

**AD.3.**

Ivica Štefanac :Na temelju Zaključka Školskog odbora sa prethodne sjednice ravnatelj je imenovao Povjerenstvo za zakup. U Povjerenstvo su imenovani zaposlenici: Kristinka Lemaić, Mate Sabol i Ivo Tabak. Povjerenstvo je obavilo razgovor sa natjecateljima za zakup „Rubor „ do.o. i AAMK 1950.do.o.i zapisnik dostavilo Školskom odboru.( pročitao zapisnik). Iz zapisnika je razvidno da Povjerenstvo nije izabralo niti jednog natjecatelja i predlaže Školskom odboru da se poništi natječaj za zakup.

Nenad Pavlinić: Predlažem da se prihvati prijedlog Povjerenstva, koji je u interesu Škole.

Ilija Krstanović: Mišljenja sam da je Povjerenstvo dalo korektno obrazloženje i da bi u ponovljenom natječaju trebalo staviti da se zakupniku naplate i četiri parkirna mjesta. Treba prihvatiti izvješće Povjerenstva.

Petar Bezjak: Iz zapisnika s prethodne sjednice je razvidno da su neki davali prednost natjecatelju koji je ponudio manji iznos i s tim se ne slažem. Smatram da prednost ima natjecatelj koji je uz ispunjavanje uvjeta natječaja ponudio veći iznos, iznos od 100,00 kn.

Ilija Krstanović: Povjerenstvo je donijelo odluku i mislim da je korektna, te da više ne trebamo raspravljati nego donijeti odluku.

Ivica Štefanac: Stavljam na glasovanje

**ODLUKU**

**o ne izboru niti jednog natjecatelja za zakup 160 m2 poslovnog prostora škole**

konstatiram da je Odluka sa pet (5) glasova „za“ i jednim (1) „protiv“ donesena. Tekst odluke se prilaže zapisniku.

Stavljam na glasovanje

**ODLUKU**

**o poništenju Natječaja za davanje u zakup poslovnog prostora od 7.prosinca 2018.**konstatiram da je Odluka sa pet (5) glasova „za“ i jednim (1) „protiv“ donesena. Tekst Odluke se prilaže zapisniku.

**AD.4.**

Vesna Soldo: Donošenje predloženog Pravilnika propisano je člankom 107. točka 9. Zakona o odgoju i obrazovanju u osnovnoj i srednjoj školi. Nacrt Pravilnika je izradilo Povjerenstvo ogranka udruge ravnatelja i poslan je Gradskom uredu za obrazovanje. Prema navedenim odredbama Zakona Pravilnik se primjenjuje nakon dobivene suglasnosti Gradskog ureda.

Ivica Štefanac : Stavljam na glasovanje Prijedlog Pravilnika, konstatiram da je Školski odbor jednoglasno donio

**PRAVILNIK**

**o načinu i postupku zapošljavanja u Industrijskoj strojarskoj školi**

**AD.5.**

Ivica Štefanac: Konstatiram da za predloženu točku dnevnog reda nije bilo prijedloga.

Sjednica završena u 9,55 sati

Zapisnik vodila Predsjednik Školskog odbora

Vesna Soldo,dipl.iur. Ivica Štefanac,prof.